|  |  |  |
| --- | --- | --- |
| **Tantárgy** neve: **Multi- és interkulturális nevelés NBP\_TA267G3** | | **Kreditértéke: 3** |
| A tantárgy **besorolása**: **kötelező** | | |
| **A tantárgy elméleti vagy gyakorlati jellegének mértéke, „képzési karaktere”** 100% gyakorlat | | |
| A **tanóra** **típusa**: **szeminárium** és **óraszáma**: **30** az adott **félévben**,  Az adott ismeret átadásában alkalmazandó **további** (*sajátos*) **módok, jellemzők**:  projektmunka, kooperatív technikák alkalmazása | | |
| A **számonkérés** módja: gyakorlati jegy  Az ismeretellenőrzésben alkalmazandó **további** (*sajátos*) **módok:**  **prezentáció, esszé, órai egyéni és csoportos feladatmegoldás** | | |
| A tantárgy **tantervi helye**: **7. félév** | | |
| Előtanulmányi feltételek: - | | |
| **Tantárgy-leírás**: az elsajátítandó **ismeretanyag tömör, ugyanakkor informáló leírása** | | | |
| **A tárgy tanításának célja**, hogy a hallgatók alapvető ismereteket szerezzenek mind az interkulturális nevelés, mind pedig a multikulturális nevelés területéről. További cél, hogy képesek legyenek alkalmazni a multikulturális nevelés stratégiáit, módszereit pedagógiai munkájuk során.  **Az ismeretanyag főbb csomópontjai**:   * az interkulturális nevelés és /vagy multikulturális nevelés gyakorlata a különböző országokban; * sztereotípiák, előítélet és diszkriminációi, * az előítélet csökkentés és a diszkrimináció leküzdésének formái; * társadalmi egyenlőtlenségek, * hátrányos helyzetű csoportok, nők, menekültek, fogyatékosok, romák; * multikulturális nevelési gyakorlatok Magyarországon   A célok elérése érdekében saját élményeken alapuló tapasztalatokat szereznek a multikulturális nevelési szemlélet megalapozását szolgáló gyakorlatok révén, valamint jártasságra tesznek szert multikulturális nevelési projektek tervezésében, lehetőség szerint kivitelezésében is. | | | |
| A **2-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) | | | |
| **Kötelező irodalom:**   * Hortobágyi Katalin (2002): Projekt kézikönyv. Budapest, ALTERN füzetek 10. Iskolafejlesztési Alapítvány. ISBN: 963-832-329-9 * Mogyorósi Zsolt (2015): Multikulturális iskola. In: Mogyorósi Zsolt - Virág Irén (2015): Iskola a társadalomban - az iskola társadalma. Elektronikus tananyag. <http://okt.ektf.hu/data/szlahorek/file/hunline_pedpszi/15_iskola_a_tarsadalomban/12_multikulturlis_iskola.html> * Smith, Eliot R. - Mackie, Diane M. (2004): Szociálpszichológia. Budapest: Osiris Kiadó. 5. – 6. fejezet 257-373 o. ISBN: 9789633895955 * Torgyik Judit (2008) (szerk.): Multikulturális tartalmak a pedagógiában. Budapest: Educatio Társadalmi Szolgáltató Közhasznú Társaság. ISBN978-963-9795-01-3   **Ajánlott irodalom**   * Torgyik Judit (2015): Multikulturalizmus, interkulturális nevelés. In.: Varga Aranka (szerk.): A nevelésszociológia alapjai. Pécs: Pécsi Tudományegyetem. ISBN (print) 978-963-642-805-1 Elektronikus könyv: ISBN (pdf) 978-963-642-853-2 – DOI 10.15170/BTK.2015.00004 | | | |
| Azoknak az **előírt** s**zakmai kompetenciáknak, kompetencia-elemeknek** *(tudás, képesség* stb., *KKK* ***7.*** *pont*) a felsorolása, **amelyek kialakításához a tantárgy jellemzően, érdemben hozzájárul** | | | |
| **a) tudása**   * Átfogó ismeretekkel rendelkezik a nevelés- és oktatáselmélet, az alternatív- és reformpedagógiai koncepciók, a projektoktatás és a pedagógiai projektek területéről, továbbá azok gyógypedagógiai adaptációs lehetőségeiről. * Ismeri a komplex gyógypedagógiai diagnosztika, nevelés, oktatás, fejlesztés, terápia és rehabilitáció módszereit, gyakorlatát, valamint az integrált, inkluzív nevelés elméletét és eljárásait, azok alkalmazásának és továbbfejlesztésének lehetőségeit.   **b) képességei**   * A gyógypedagógiai folyamatok tervezésében ötvözi az általános didaktikai, metodikai alapelveket a fogyatékossági típusnak megfelelő, speciális gyógypedagógiai tartalmakkal, alkalmazkodva a fogyatékos személyek életkori, képességbeli, attitűdbeli és szociokulturális sajátosságaihoz is. * A fogyatékos személy szükségleteit, képességeit és igényeit figyelembe véve a kompenzációs lehetőségeket és életminőséget támogató, komplex gyógypedagógiai nevelési, oktatási, fejlesztési, terápiás, prevenciós, habilitációs és rehabilitációs tevékenységet végez a fogyatékos személyeket ellátó intézmény- és szolgáltató-rendszerekben. * Egyéni felmérés alapján, a gyógypedagógiai folyamat eredményeit értékeli, beleértve a gyermek/felnőtt haladásának, a pedagógiai módszereknek és eszközöknek, valamint a saját munkájának értékelését. * Képes saját pedagógiai tevékenysége hatását felmérni és kritikusan elemezni, pedagógiai tapasztalatait és nézeteit reflektív módon értelmezni, értékelni, majd ezek alapján a szükséges önkorrekciót végrehajtani. * Képes a team-munkához szükséges kooperációra, kommunikációra.   **c) attitűdje**   * Mérlegeli a szakmai problémák sokoldalú módszertani megközelítésének lehetőségeit. A mindennapi gyógypedagógiai fejlesztő munka, a gyógypedagógiai kutatások, az innovatív tevékenységek során nyitott a team-munkára. * Tiszteletben tartja saját és mások kompetencia határait, a team munka során határozottan képviseli saját szakmai elveit, tapasztalati tudását, de a hatékony együttműködés érdekében a többi résztvevő törekvéseit is érvényesülni hagyja. * Elkötelezett a fogyatékos személy tanulási és terápiás szükségleteinek kielégítése és a tanuláshoz/terápiához igazodó környezet megválasztása, kialakítása iránt * Elkötelezett a fogyatékos személyek fejlődését segítő, pozitívumokra fókuszáló, tanulást, fejlődést támogató értékelés mellett * Elfogadja a fogyatékossággal élő személyek jogairól szóló ENSZ egyezmény elveit és törekszik azok megvalósítására munkája során * Az emberi jogi megközelítésből kiindulva tiszteletben tartja és képviseli a fogyatékos emberek és hozzátartozóik jogait és érdekeit * A “Semmit rólunk nélkülünk” elv értelmében támogatja és elősegíti a fogyatékos emberek minél aktívabb részvételét, és önrendelkezésük megvalósulását az őket érintő folyamatokban   **d)** **autonómiája és felelőssége**   * Az ambuláns gondozást, fejlesztést végző intézményekben: egységes gyógypedagógiai módszertani intézmény, pedagógiai szakszolgálat, szakmai szolgáltatás, illetve az integrált, inkluzív nevelést-oktatást végző köznevelési intézményekben a sajátos nevelési igényű illetve a gyógypedagógiai segítséget igénylő gyermekek, tanulók, felnőttek körében a szakirányának/szakirányainak megfelelő területen/területeken egyéni fejlesztési, habilitációs-rehabilitációs feladatokat lát el. * Tudatosan képviseli a gyógypedagógia és határtudományai/társtudományai módszertani kultúráját. * A partnerekkel előítélet-mentes, kölcsönös tiszteletre és bizalomra épülő kapcsolatrendszert teremt, szakmai szituációkban szakszerűen, közérthetően és hitelesen kommunikál. * Munkáját team-ben végezni, szakmai műhelyekben aktívan vesz részt. | | | |
| **Tantárgy felelőse: Dr. Mogyorósi Zsolt főiskolai docens, PhD** | | | |
| **Tantárgy oktatásába bevont oktató: -** | | |